**ชื่อเรื่อง กระต่ายตื่นตูม**

กาลครั้งหนึ่ง กระต่ายตัวหนึ่งนอนหลับอยู่ใต้ต้นตาล ขณะที่นอนหลับอยู่นั้น เกิดพายุใหญ่ ทำให้ลูกตาลหล่นลงที่พื้นดินเกือบถูกกระต่าย กระต่ายตกใจตื่นขึ้น คิดว่าฟ้าถล่ม ไม่ทันได้คิดไตร่ตรอง ลุกขึ้นได้ก็วิ่งไปอย่างสุดกำลัง เพราะกลัวความตาย สัตว์อื่น ๆ เห็นกระต่ายวิ่งมาจนเต็มกำลัง ดังนั้นจึงถามกระต่ายว่า **“นี่ท่านวิ่งหนีอะไรมา”** กระต่ายวิ่งพลางบอกพลางว่า **“ฟ้าถล่ม”** สัตว์เหล่านั้นได้ฟังกระต่ายบอก ไม่ทันคิดนึกวว่าฟ้าถล่มจริง ก็พากันวิ่งตามกระต่ายไป หกล้ม ขาหัก แข้งหัก โดนต้นไม้ ตกเหวตายบ้างก็มี ส่วนที่ยังเหลือก็พากันวิ่งหนีต่อไปอีก จนกระทั่ง มาพบพญาราชสีห์ตัวหนึ่ง เป็นสัตว์มีปัญญา เห็นสัตว์ทั้งหลายพากันวิ่งมาไม่หยุดไม่หย่อน จึงร้องถามว่า… **“พวกท่านวิ่งหนีอะไรมา”** กระต่ายจึงเล่าเรื่องให้ราชสีห์ฟัง ราชสีห์ก็เข้าใจทันที จึงถามต่อไปว่า **“ฟ้าถล่มที่ตรงไหน จงพาเราไปดูสักที”** พอไปถึงใต้ต้นตาลที่กระต่ายนอน พญาราชสีห์พิเคราะห์ดู เห็นลูกตาลตกอยู่ที่โคนต้น ก็เข้าใจว่าที่แท้เป็นลูกตาลตกลงบนใบตาลแห้ง จึงเกิดเสียงดัง จนเจ้ากระต่ายคิดว่าแผ่นดินถล่ม สัตว์ทั้งหลายเกือบต้องเสียชีวิต เพราะเชื่อตามเสียงผู้อื่นโดยไม่คิดไตร่ตรองให้ดีเสียก่อน เมื่อรู้สาเหตุแล้ว จึงประกาศให้สัตว์ทั้งหลายทราบตามความเป็นจริง ด้วยความสุขุมรอบคอบรู้จักใช้สติปัญญาไตร่ตรอง พญาราชสีห์จึงสามารถรักษาชีวิตสัตว์ทั้งหลายไว้ได้ และนำความสงบสุขมาสู่ป่าใหญ่อีกครั้งหนึ่ง

**อีสป**. (2565). ***นิทานอีสป เรื่อง กระต่ายตื่นตูม*** สืบค้น 24 มีนาคม 2567.  
 จาก https://kalyanamitra.org/th/Aesop\_detail.php?page=5338

**คำถามที่ 1 แบบเลือกตอบ (อย่างน้อย 1 คำถาม)**

จากนิทานที่นักเรียนได้อ่านข้างต้น ผู้แต่งมีวัตถุประสงค์หลักอย่างไรในการเขียนนิทานเรื่องนี้

1. เพื่อให้ผู้อ่านรู้จักการเอาตัวรอดจากอันตราย
2. เพื่อให้ผู้อ่านเป็นผู้ตามที่ดี รู้จักฟังผู้มีปัญญา
3. เพื่อให้ผู้อ่านใช้สติปัญญาในการตัดสินใจในเรื่องต่างๆ
4. เพื่อให้ผู้อ่านไม่ประมาทในการใช้ชีวิต รู้จักระวังภัย

**เฉลย/แนวคำตอบ คำตอบที่ : 3. เพื่อให้ผู้อ่านใช้สติปัญญาในการตัดสินใจในเรื่องต่างๆ**

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** แบบเลือกตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 2 แบบเลือกตอบเชิงซ้อน (อย่างน้อย 1 คำถาม)**

จากเนื้อเรื่องข้างต้น ข้อความใดต่อไปนี้เป็นกล่าวถูกต้องตามเนื้อเรื่องให้วงกลมล้อมรอบคำว่า **“ใช่”** หรือถ้าข้อกล่าวไม่ถูกต้องตามเนื้อเรื่องให้วงกลมล้อมรอบคำว่า **“ไม่ใช่”** ดังตัวอย่าง

|  |  |
| --- | --- |
| **ข้อความ** | **คำตอบ** |
| กระต่ายเข้าใจผิดคิดว่าเสียงลูกตาลที่ตกคือฟ้าถล่ม | ใช่ / ไม่ใช่ |
| พญาราชสีห์ใช้สติปัญญาช่วยเหล่าสัตว์ป่า | ใช่ / ไม่ใช่ |
| พญาราชสีห์ช่วยเหล่าสัตว์ป่าให้รอดจากเหตุการณ์ฟ้าถล่ม | ใช่ / ไม่ใช่ |
| สัตว์ป่าหลายตัวตายระหว่างหนีฟ้าถล่ม | ใช่ / ไม่ใช่ |
| ถ้ากระต่ายใช้สติปัญญาจะไม่เกิดความวุ่นวาย | ใช่ / ไม่ใช่ |

**เฉลย/แนวคำตอบ คำตอบที่ :**

|  |  |
| --- | --- |
| **ข้อความ** | **คำตอบ** |
| กระต่ายเข้าใจผิดคิดว่าเสียงลูกตาลที่ตกคือฟ้าถล่ม | ใช่ / ไม่ใช่ |
| พญาราชสีห์ใช้สติปัญญาช่วยเหล่าสัตว์ป่า | ใช่ / ไม่ใช่ |
| พญาราชสีห์ช่วยเหล่าสัตว์ป่าให้รอดจากเหตุการณ์ฟ้าถล่ม | ใช่ / ไม่ใช่ |
| สัตว์ป่าหลายตัวตายระหว่างหนีฟ้าถล่ม | ใช่ / ไม่ใช่ |
| ถ้ากระต่ายใช้สติปัญญาจะไม่เกิดความวุ่นวาย | ใช่ / ไม่ใช่ |

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** แบบเลือกตอบเชิงซ้อน

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 3 แบบเติมคำตอบแบบปิด (อย่างน้อย 1 คำถาม)**

จากนิทานข้างต้น พญาราชสีห์ทำอย่างไรถึงช่วยเหลือสัตว์ป่าจากการเข้าใจผิดเรื่องฟ้าถล่ม

**คำตอบ**.................................................................................................

**เฉลย/แนวคำตอบ คำตอบที่** : ใช้สติปัญญา , การคิดให้รอบคอบ , คิดก่อนเชื่อ

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

ข้อความด้านล่างในตารางเป็นการแสดงความคิดเห็นเกี่ยวกับเรื่องการใช้สติปัญญา คิดให้รอบคอบ ให้นักเรียนพิจารณาว่าข้อความใดสนับสนุนหรือขัดแย้งกับการกระทำของ พญาราชสีห์ โดยใช้เครื่องหมายวงกลม

| **ข้อความ** | **คำตอบ** |
| --- | --- |
| การใช้สติปัญญา คิดให้รอบคอบทำให้ใช้ชีวิตอย่างปลอดภัย | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ร่ำรวยกว่าผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบมีประโยชน์ต่อตนเองและผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ไม่หลงคำลวงของผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ผู้อื่นมาเคารพรับถือ | สนับสนุน / ขัดแย้ง |

**เฉลย/แนวคำตอบ คำตอบที่ :**

| **ข้อความ** | **คำตอบ** |
| --- | --- |
| การใช้สติปัญญา คิดให้รอบคอบทำให้ใช้ชีวิตอย่างปลอดภัย | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ร่ำรวยกว่าผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบมีประโยชน์ต่อตนเองและผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ไม่หลงคำลวงของผู้อื่น | สนับสนุน / ขัดแย้ง |
| การใช้สติปัญญา คิดให้รอบคอบช่วยให้ผู้อื่นมาเคารพรับถือ | สนับสนุน / ขัดแย้ง |

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบตอบเชิงซ้อน

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

**คำถามที่ 5 แบบเติมคำตอบแบบอิสระ (อย่างน้อย 1 คำถาม)**

นักเรียนนำข้อคิดจากนิทานที่อ่านมาใช้อย่างไรในชีวิตประจำวัน

คำตอบ.................................................................................................

**เฉลย/แนวคำตอบ คำตอบที่ :** นักเรียนเขียนยกตัวอย่างเกี่ยวกับการใช้สติปัญญา การคิดไตร่ตรองให้รอบคอบก่อนตัดสินใจ

**กระบวนการอ่าน:** การบูรณาการและตีความ

**สถานการณ์:** บริบทการอ่านเพื่อการศึกษา

**แหล่งที่มา:** เนื้อเรื่องเดียว

**รูปแบบของเนื้อเรื่อง:** แบบต่อเนื่อง

**ประเภทของเนื้อเรื่อง:** บอกเล่าอธิบายเหตุผล

**ลักษณะข้อสอบ:** เติมคำตอบ

**ความสอดคล้องตัวชี้วัด:** ท 1.1 ป.3/5 สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน